Global Witness (az)

Global Witness qərargah mənzili Londonda yerləşən qeyri-kommersiya təşkilatıdır. O, “təbii resursların və beynəlxalq ticarət sistemlərinin korrupsiyaya uğramış istismarının ifşaçısıdır, qanunsuzluğa, resurslar, insan hüquqları və ekoloji sui-istifadələrlə bağlı münaqişələrə son qoymaq üçün kampaniyalar həyata keçirir”.

1993-cü ildə təsis edilmiş Global Witness bu məsələlərin həlli üçün yaradılmış bir çox böyük beynəlxalq mexanizmlərdə və təşəbbüslərdə, o cümlədən brilyant və qiymətli daşların istehsalını tənzimləyən Kimberli prosesində və Mədən sənayesində şəffaflıq təşəbbüsü (MSŞT) əsas oyunçu olub.

=Araşdırmalar və nəticələri=

Global Witness iddia edir ki, onların araşdırmalarının birbaşa və mühüm təsiri var, necə ki, Beynəlxalq Valyuta Fondu (BVF) 1996-cı ildə ağac tədarükü sənayesində korrupsiyaya görə Kambocanı tərk etməsi, 2003-cü ildə Liberiyada Carlz Teylora qarşı sanksiya tətbiq edilməsi və 2005-ci ildə Niderlandda ağac baronu Gus Kauvenhovenin həbsi kimi.

=Neft və qaz = Global Witness neft və qaz sənayesi ilə bağlı hesabatlar hazırlamağa 2004-cü ildə başlayıb, bu zaman Time for Transparency məruzəsində Qazaxıstanda, Konqo-Brazzavildə, Anqolada, Ekvatorial Qvineyada və Nauruda təbii resurslardan sui-istifadə ətraflı əksini tapıb. Bundan sonra Rusiyada Şərqi Avropa və Aİ ölkələri ilə qaz ticarəti haqqında hesabatlar dərc olundu.

2009-cu ilin sentyabrında Global Witness Sudanın neft satışından gələn gəlirləri Xartumda hökumət və Cənubi Sudanın muxtar hökuməti ilə böldüyü, şəffaflığın olmaması haqqında məlumatlar yer alan hesabatla çıxış edib.

=Faydalı qazıntılar münaqişəsi=

Global Witness-in “Mineralların münaqişəsi haqqında” nəşri Konqo Demokratik Respublikasına yönəlib, burada döyüş əməliyyatlar kassiterit, koltan, volfram və qızıl kimi qiymətli mineralların ticarəti ilə müşaiyət olunur.

Global Witness Liberiya, Syerra-Leone, Anqola, Demokratik Konqo Respublikası və Kot-d’İvuara kimi ölkələrdə almaz münaqişəsi problemlərinə dünya ictimaiyyətinin diqqətini çəkən ilk təşkilatlardan biridir. Təşkilat Kimberli prosesinin rəsmi müşahidəçisidir və öz qaydalarının möhkəmləndirilməsi və səmərəli həyata keçirilməsi üzrə kampaniyanı davam etdirir. Lakin 2011-ci ilin dekabrında Global Witness bu mexanizmin məqsədlərə nail olmaqda artıq kifayət qədər səmərəli olmaması ilə bağlı narahatlıqla əlaqədar prosesi tərk etmək qərarı qəbul edib.

=Xarici keçidlər=

Rəsmi sayt: www.globalwitness.org

=Qeydlər=